એલસીબી ખેડા પોલીસને માહિતી મળેલ કે મહુધામાં રહેતા મહેબુબ હુશેન ગુલામનબી મલેકની આઈ ટ્વેન્ટી કાર નં. જીજે ૭ બીડી ૫૪૨૨માં ઠાસરા રોહિતવાસમાં સતિષભાઈ કાનજીભાઈ મકવાણાના મકાન પાસે વિદેશી દારૂ ભરાવી હેરાફેરી કરવામાં આવી રહી છે. જેથી એલસીબી પોલીસે વહેલી સવારે દરોડો પાડતા ઠાસરા રોહિતવાસમાં કારની તલાશી લેતા તેમાંથી બીયર ટીન નં. ૫૮૭, કિંમત રૂ. ૫૮૭૦૦, વ્હીસ્કીની ૭૫૦ મીલીની બોટલ નં. ૩૬ કિંમત રૂ. ૨૮,૮૦૦ મળી કુલ રૂ. ૮૭,૫૦૦નો જથ્થો મળી આવ્યો હતો. જેથી વિદેશી દારૂ તથા કાર રૂ. સાત લાખની મળી કુલ રૂ. ૭,૮૭,૫૦૦નો મુદ્દામાલ કબજે કર્યો હતો. આ કારમાંથી આરસી બુકની ઝેરો-ા મળી આવતા આ કાર મહુધાના મેહબુબ હુશેન ગુલામનબી મલેકની માલિકીની હોવાનું જણાઈ આવેલ છે. જ્યારે કારનો ચાલક તેમજ બીજો એક ઈસમ ફરાર થઈ ગયા હતા. આ ઈસમોમાં કાર ચાલકે ભૂરી ટી શર્ટ તથા જીન્સ પેન્ટ પહેરેલ છે. જ્યારે બીજા ઈસમે કાળુ શર્ટ તથા કાળુ પેન્ટ પહેરેલ છે.